     அன்னம் முதலியவரைக் காக்கும் வழியை அரசன் ஆராய்ந்தான்.   பின்னும்அவன் அமைச்சனையே நோக்கி, "இந்தப் பெண்ணரசி இனிஉய்யும் வண்ணம் யாது?  சின்னநடை நரிக்கண்ணன் இடம்வி டுத்தால் தீங்கிழைப்பான்; நல்லஉளப் பாங்கொன் றில்லான்;  அன்னையினைக் கொலைசெய்தான்; தந்தை தன்னை அழித்திட்டான்; அன்னத்தை ஒழிப்ப தற்கும்  முன்னின்று காத்தாளை ஆத்தா என்னும் முதியாளைத் தீர்த்திடவும் குதியா நின்றான்.   கூறுகநின் கருத்"தென்றான். அமைச்சன் சொல்வான்: "கொடியோனைக் கதிர்நாட்டை ஆள விட்டீர்!  சீறுகின்ற பாம்புக்குத் தவளை யூரில் திருமுடியோ சூட்டுவது? பின்பு காண்பீர்!  வீறுடைய கதிரைவேல் மன்னன் ஈன்ற வெண்நிலவு முகத்தாளின் எண்ணங் கேட்டு